《五月二十三日怀归二首》
元代·方回

拔茅犹在盍归休，何事清河日倚楼。
百岁四分三已过，十朝九醉一无愁。
独遗蕙帐容逋客，谁向瓜田识故侯。
定是紫阳山下路，西风仙袂揖浮丘。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。